पहली बार गांव के ही युवक को मारी गोली, बाल सुधार गृह से हुआ फरार; 17 FIR
हरियाणा का गैंगस्टर हिमांशु भाऊ इन दिनों पुलिस की रडार पर है। बीते कल उसके 30 ठिकानों पर रेड की गई। जहां से मोबाइल, कैश और अन्य सामान मिला। गैंगस्टर हिमांशु भाऊ गैंग का सरगना है, जिस पर​​​​​​​ रोहतक व झज्जर में 17 एफआईआर दर्ज हैं।
हरियाणा का गैंगस्टर हिमांशु भाऊ इन दिनों पुलिस की रडार पर है। बीते कल उसके 30 ठिकानों पर रेड की गई। जहां से मोबाइल, कैश और अन्य सामान मिला। गैंगस्टर हिमांशु भाऊ गैंग का सरगना है, जिस पर रोहतक व झज्जर में 17 एफआईआर दर्ज हैं। वह रोहतक के गांव रिटौली का रहने वाला है। उसने बाल अवस्था में ही पढ़ाई के साथ अपराध की दुनिया में कदम रख दिया था। पहली बार उसने गांव के ही एक युवक पर गोली चलाई थी।
इसके बाद वह अपराध की दुनिया में आगे बढ़ता गया। पुलिस ने गिरफ्तार करके उसे बाल सुधार गृह में भी भेजा, लेकिन वहां से फरार हो गया। हिमांशु नीरज बवाना व नवीन बाली गैंग से भी संबंध रखता है। जिसके बाद उसने खुद की गैंग खड़ी की। अब इस गैंग के गुर्गे पिछले कुछ दिनों से फिरौती जैसी वारदातों को अंजाम दे रहे हैं। जिसके बाद पुलिस ने सर्चिंग अभियान चलाया।
17 मामले दर्ज
आरोपी हिमांशु उर्फ भाऊ पर हत्या, हत्या का प्रयास, धोखाधड़ी, अवैध हथियार, लूट, धोखाधड़ी, फिरौती आदि के कुल 17 मामले दर्ज हैं। जिनमें से जिला रोहतक में 10 व जिला झज्जर में 7 मामले दर्ज हैं। वहीं आरोपी ने हाल ही में गांव मोखरा के सरपंच से 50 लाख रुपए की रंगदारी मांगी है।
पढ़ते हुए ही अपराध की दुनिया में रखा कदम
पुलिस रिकॉर्ड के अनुसार हिमांशु उर्फ भाऊ पढ़ाई के समय से ही आपराधिक गतिविधियों में लिप्त रहा है। उसने 2020 में गांव के युवक पर फायरिंग की थी। इस वारदात के बाद हिमांशु को काबू किया गया था। इसके बाद उसे हिसार बाल सुधार गृह में भेजा गया, लेकिन यहां से वह फरार हो गया और अब तक वह पुलिस की गिरफ्त से बाहर है।
1.55 लाख का इनाम
हिमांशु उर्फ भाऊ को पकड़ने के लिए पुलिस ने 1 लाख 55 हजार का इनाम भी घोषित किया हुआ है। जिला रोहतक पुलिस ने हिमांशु पर एक लाख रुपए का इनाम और झज्जर पुलिस ने 55 हजार रुपए का इनाम रखा हुआ है। उसे पकड़ने के लिए पुलिस द्वारा प्रयास किए जा रहे हैं।
नीरज बवाना व नवीन बाली गैंग से रखता है संबंध
हिमांशुी नीरज बवाना व नवीन बाली गैंग दिल्ली से संबंध रखता है। उसने साल 2022 में उत्तर प्रदेश के पते पर फर्जी पासपोर्ट भी बनवाया हुआ है। वह अब अपराध की दुनिया में लगातार आगे बढ़ता जा रहा है। उसने अपनी गैंग में गुर्गों को शामिल करके अपनी पैठ को जमाना शुरू कर रखा है।
ये खबर भी पढ़ें...
लॉरेंस को धमकाने वाले बवाना के पास 300 शूटर:‘दिल्ली का दाऊद’ नाम से मशहूर नीरज को D-कंपनी ने दी थी छोटा राजन की सुपारी
नीरज बवाना का नाम अंडरवर्ल्ड डॉन दाऊद इब्राहिम की D कंपनी से भी जुड़ चुका है। दिल्ली की तिहाड़ जेल में बंद अंडरवर्ल्ड डॉन छोटा राजन के कत्ल के लिए D कंपनी ने नीरज बवाना से ही संपर्क कर सुपारी दी थी। जेल अधिकारियों ने इसकी भनक लगने के बाद तिहाड़ जेल में सुरक्षा बढ़ा दी और छोटा राजन को जेल के दूसरे एरिया में शिफ्ट कर दिया था। नीरज बवाना के गैंग में 300 से ज्यादा शूटर हैं। (पूरी खबर पढ़ें)
3 हजार करोड़ की ठगी करने वाला बना 'गुरू':सवा 4 साल जेल में रहा, बाहर आते ही प्रवचन, सातवीं फेल, 9 राज्यों में 50 केस
देश में 3 हजार करोड़ का फ्रॉड करने वाला 7वीं फेल फ्यूचर मेकर कंपनी का चेयरमैन कम मैनेजिंग डायरेक्टर (CMD) राधेश्याम अब 'गुरू' बन गया है। राधेश्याम 4 साल 3 महीने जेल में रहा। जनवरी 2022 में वह जेल से बाहर आया। इसके बाद वह अपने हिसार स्थित घर जाने के बजाय गायब हो गया। अब अचानक वह प्रवचन के नाम पर ज्ञान बांटते हुए नजर आने लगा है (पूरी खबर पढ़ें)